  Майя Бывальцева Удмуртиын туризм сярысь катӵектосэз дасян сярысь вераськизы элькунысь Кун Кенешын. Пумиськонэз тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн тӧроез Татьяна Ишматова ортчытӥз. Со сярысь улосвыл парламентлэн пресс-службаез ивортэ. Кенешонэ парламентысь коньдэтъя, вытъёсъя но коньдон ужпумъёсъя ялан ужась ӧрилэн тӧроез Юрий Тюрин но Удмуртиысь экономикая министр Михаил Тумин пыриськизы. Нимаз кат дасян но юнматон туала, огазеясь но валамон эрикрад база кылдытон понна кулэ, со улосвылын удысэз азинтыны инъет луоз Чакланъёсъя, катӵектосын туроператоръёслэсь ужзэс радъян, туристъёслэсь эрикрадъёссэс утён, кунокуаосты, гурезьысь куасэн нискылан трассосты классъёсъя люкон, туризм удысэ коньдон пононэз азинтон пусъемын луоз. Со сяна, катэз кутон туризмен ас кожазы вырись ужбергатӥсьёслы шарае потыны, удысысь ужпумъёсты сэрттон-пертчон но солы коньдон висъян ласянь кун но муниципал тӧрлыкъёслэсь кусыпъёссэс радъяны юрттоз. Озьы ик удыслы ужасьёсты дасян ужпумез но чакланы кулэ. Михаил Тумин верамъя, туннэ федерал ёзъёс улосвылъёсы тросгес куноосты кыскыны но кунпуш туризмез азинтыны ужпум пукто. Туннэ Ростуризм вера, туристъёсты Москвае но Зарни кульчоетӥ нуллоно ӧвӧл, пыдлогес пыртоно шуыса вера. Со понна соос лэсьто ваньзэ, нырысь ик кунгож сьӧрысь туристъёсты ваись туроператоръёслы быдтэм коньдонзылэсь оглюкетсэ берыктыны чаклазы Михаил Тумин, Удмуртиысь экономикая министрСолэн верамезъя, элькунын инфраструктура кылдытон, озьы ик ивортодэт вӧлмытон но ужез радъян ласянь туж трос лэсьтыны кулэ. Азьланяз элькунын куноосты нуллон турмаршуртъёсын но интыосын лыдмет кылдытэмын луоз. Министрество со бордын ужа ни, вераз Михаил Тумин. Озьы ик солэн кылъёсызъя, туннэ Удмуртиын туризмлэн кӧня ке ӧръёсыз азинтӥсько. Элькунмес этнотуризм но промышленной туризм ласянь висъяло. Татьяна Ишматовалэн верамезъя, ужкагазэз дасяку Кун Кенешысь ӧри Росси улосвылъёсысь туризмъя эсэплыко инъетъёсты, соослэсь быдэсъяськемзэс, ляб но кужмо палъёссэс эскериз. Кенешонэ пыриськемъёслэн верамзыя, катӵектос, Удмуртилэсь туристъёсты кыскыны луонлыкъёссэс будэтэм сяна, элькун пушкын туризмез азинтыны, калыклэсь улонзэ умоятыны, йӧскалык лулчеберетэз азинтыны, каръёслэсь, черкогуртъёслэсь но быдэс улосвыллэсь тодмамон брендъёссэ кылдытыны, туризмъя аспӧртэм ӵектосъёс дасяны юрттыны кулэ Катӵектос бордын ужзэс Кун Кенешысь та удысъя ялан ужась ӧри но экономикая министерство сӥзьылозь йылпумъяны малпало Тодэ вайытом, 2018-тӥ арын Удмуртие 850 сюрслэсь трос туристъёс вуылӥзы. 2019-тӥ арын туризм удысэз Лулчеберетъя министерствоысь Экономикая министерстволы сётӥзы.  Тегъёс: Туризм Удмуртия КунКенеш Удмуртиысьтуризм  